
Politica şi cultura 


— Un schimb de scrisori — 


Iubite prietene, Bucureşti, 11 Iunie 


Ştii că până astăzi — vreme pe douăzeci şi mai bine de ani 
de când mi-am început cariera literară — am stat departe de frămân- 
tările politice, fără însă a fi străin de marile probleme ale poporului 
nostru. Am crezut că pot mai bine contribui la soluţionarea lor ca 
simplu cărturar, fără a intra în tumult. . 

Astăzi însă, simțim toți că am ajuns la o răspântie a destinelor 
țării, când oamenii cu conştiinţa unei răspunderi au datoria să iasă 
din rezerva, pe care şi-au impus-o. Mai mult, se pare că e nevoie în 
deosebi, de contribuţia intelectualilor, într'o epocă de colaborare a 
intelectualității generale. 

Imprejurări, desigur nu întâmplătoare, te-au chemat pe dta, căr- 
turar, în fruntea trebilor țăril. Dta eşti un om din familia noastră a 
scriitorilor, cu cari mă simt legat şi prin opera mea și prin trecut. 
Pe de altă parte văd că mai mult decât oricând e de dorit unirea pu- 
terilor poporului nostru, pentru c încerca o pacificare pe temeiuri de 
muncă şi cultura. 

Clipa de faţă se pare că cere o silință eroică în această direcţie. 

Chemat de acest imperativ și pe temeiul vechii prietenii, care 
ne leagă, să nu te miri că, după îndestulă chibzuinţă şi în afară 
de orice alte preocupări, în lupta de domolire, de luminare și de ridi- 
care sufletească a neamului mă simt dator să vin alături de dumneata. 

Te rog să aduci această hotărâre a mea la cunoștința dlui ge- 
neral Averescu, şeful partidului popurului. 

Iti strâng mâna, cu vechi și statornice sentimente, 

Al dtale 


PIERE, ae Mihail Sadoveanu 


= © BCUCIuj 


lubite Sadoveanu, 


ii mulțumesc pentru bucuria curată, ce mi-au adus-o rându- 
“rile dtale. 

Ai dreptate, am ajuns la o r&spântie a destinelor țărei. Viaţa 
politică dela noi, care ar trebui să fie astăzi o închegare a energiilor 
creatoare, e tot mai mult turburată de agitații subversive sau de pa- 
timi mărunte. U3 val de întuneric s'a abătut peste ţară, și sub ocro- 
tirea lui, negustori de vorbe mari îşi încearcă norocul. 

S'ar părea, că după răsboiul, care ni-a unit, pacea tinde astăzi 
să ne destrame puterile. Trăim o atmosferă specială, în care de mul- 
teori demagr gia inconștientă strigă alèturi cu lozincele interesate de 
peste granițe. In această perioadă de sbucium nelămurit, se pune ast- 
fel o alternativă evidentă, pentru toți oamenii cu simţ de răspundere: 
sau isbut'm, printr'o sforţare eroică, să intrăm în cadrul unei munci 
ordonate şi oneste, introducând definitiv în conștiința publică adevă- 
rurile organice ale ex'stenței noastre, sau țara va fi copleșită de o 
frământare sterilă şi ne vom cufunda în incertitudine. 

Ioţelcg prea bine, că văzând această vâitoare, te-ai hotărât să 
cobori pe câmpul politic şi să-mi întinzi o viguroasă mână frățească. 
Nu mă miră hotărârea, fiindcă scrisul dtale a fost totdeauna un lu- 
minos catechism naţional. Cu vie satisfacție voi aduce la cunoștința 
dlui general Averescu scrisoarea dtale, fiind convins că dsa, un drept 
apreciator al valorilor intelectuale, va preţui după cuviință această 
înaltă contribuţie de forță sufletească pentru partidul poporului. 

Intrucât mă priveşte, iubite prietene, ducând mai departe, cu 
nestrămutată voință, o slujbă, pe care vreau să o împlinesc numai în 
folosul țărei, mă simt încurajat de tovărăşia dtale. Ea mă răsplă- 
teşte îndeajuns pentru un puhoiu de insulte, și îmi deschide o pers- 
pectivă largă de realizări, spre binele celor mulți. In toată strădania 
noastră politică vom pune devotamentul, pe care-l aducem din lite- 
ratură. Să nădăiduim, că această risipire de suflet va avea un ecou în 
toată intelectualitatea sănătoasă a ţării, și că pe urma ei se va repeta 
poate povestea miticului Oifeu. 

Al dtale cu dragoste 


Octavian Goga 

PASTEL 


Fața bălții sa pătat 
De-un reflex de lună. 
Stuful doarme nemișcat. — 
Picurând din strună 


Întrun colț un brotăcel A 
Cu porniri sihastre i 
Sa văzut acum şi el 

Călător prin astre. 


Dar pornit-a vânt în stuj. 
— De pe unda lină 
Par'c-ai șters cun pămătuj 
Pata de lumină. 


Și uitat e chipul ce 
Amăgise balta, 

Cum se uito dragoste 
Când începe alta. 


ECATERINA PITIȘ 

In campanie electorală 


Pentru a doua oară bătătoresc drumul politic a Lugojului, me- 
tropola culturală a Banatului de altădată... 

Amintirea dificuliăților întâmpinate cu ocazia întâiului meu drum 
— în toamna anului 1920 — mă face să-mi arunc privirea înapoi, 
"cu intenția ca din defilarea greutăților din trecut, ca și din examina- 
rea prejudecăţilor omeneşti de totdeauna să pot găsi calea cea mai 
scurtă şi cea mai potrivită pentru îadeplinirea nouii mele misiuni. 

Din păcate, societatea noastră nu evoluiază cu repeziciunea ce- 
rută de împrejurări. Cei opt ani dela unire mau putut să alunge din 
viața noilor provincii o mentalitate streină de spiritul românesc, dar 
profund înrădăcinată. Astfel, până şi cel ce porneşte la drum debarasat 
de orice bagaj al trecutului, trebuie să-l fi cunoscut neapărat, căci 
altfel nu-i surâde niciun succes. 

Din calamităţile primului meu drum doar una singură ma mai 
slăbit, — reproșul cu lipsa de stagiu în viaţa publică, care, după cum 
se ştie, pe vremea ungurească era de cel puțin două decenii dela 
vârsta maturității, dacă cumva ai avut nenorocul să te naşti din 
opincă. Vremea, acest neîndurat tuvarăş de drum al tuturora, s'a în- 
grijit să mă pudresc neîncetat la tâmplă, scăpându-mă măcar de 
unele mizerii de ordin personal. 

Dacă n'ar exista prejudecățile oamenilor cu carte, în Banat mat 
fl prea greu să faci politică. Banatul nu-și găseşte rostul politic într'o 
tradiție rău înțeleasă. Ca orice societate mai avansată, el nu înțelege 
să se supuie principiului de solidaritate oarbă, fără țeluri definite. Din 
acest motiv, patimile furibunde ce sau descărcat în luptele politice 
de după răzhoiu, în Banat mau putut să schimbe o fericită predis- 
poziție populară. In vreme ce politicianii se întrec în a exagera nea- 
junsurile organiza țiunii ncastre de stat, poporul cântă cu frenezie, tri- 
mițând dulci şi blânde armonii vocale înspre largul binecuvântatelor 
plaiuri bănățene. Necugetata vorbă, — că ar fi mai rău decât subt 
unguri — în Banat nu s'a prins şi nu va prinde rădăcini. Solidaritatea, 

Care în alte părţi constitue o armă de luptă între frați, Banatul o între- 
buinţează în concurenţa şi rivalitatea sa cu alte neamuri. Falnicile lui 
coruri şi fanfare se înşiruiesc ca un organism aproape mecanic când 
se contestă valoarea culturală a elementului românesc, sau când e 
vorba de prestigiul nostru național. Banatul este totdeauna solidar în 
chestiuni de ordin naţional şi niciodată nu este solidar în domeniul 
politicei de partid. 

In politica militantă, Bauatul este cel mai diferențiat ţinut. Nu 
există grupare politică care să nu-şi găsească aderenţi. Fiind o pro- 
vincie foarte împrietenită cu scrisul şi cetitul, în cuprinsul ei câștigă 
acces toate curentele, toate ideile cari agită spiritul omenesc. 


Grupările politice aici nu pot trăi numai prin tradiţie sau inerție, 
ci în baza unor programe reale de ordin economic şi social. Vorba 
răstită, care aiurea egalează cu cel mai bun program, în Banat re- 
pugnă. Violenţa politicianilor aici repurtează succesul cel mai slab. 

„Bănatu-i fruncea“ nu este o vorbă goală, potrivită să gâdile 
amorul propriu al .bănăţenilor. Desigur nu graţie tembelismului s'a 
ajuns la situaţia prosperă economică pe care o invidiază și o ia drept 
. exemplu o lume întreagă și nu lipsa unor alese calități sufleteşti face 
ca arta să-și găsească amatori în massă. Particularitățile acestei pro- 
vincii nu însemnează. nici regionalism, pentrucă din concurenţa în 
cele bune niciodată mau eşit lucruri şi acţiuni condamnabile., Dacă 
Banatul nutrește ambiția să devie Provanfa României, aceasta nu con- 
stituie nici-un motiv de a-i pune piedeci, sau a-l batjocori. 

In această atmosferă generală a celor mărunți şi anonimi mi-a 
fost dat să solicit încrederea unor „landsmani“ din rândul cărora am 
răsărit şi printre cari mi-am petrecut jumătate din viață. M'am dus 
în mijlocul lor înarmat cu toată sinceritatea şi entuziasmul genera- 
ţiei din care fac parte, hotărît nu să le storc încrederea cu orice preţ, 
ci să pun temeiii solide unei prietenii pentru ceealaltă jumătate de 
viață, pentru întreaga epocă a bărbăţiei. Ceace am învăţat eu dela 
dânşii va urma în aceste pagini, iar ceaca au cules ei dela mine s'a 
văzut în parte din numărul acelora cari mau urmat şi se va vedea 
şi mai bine în viitor. 


Il. 


Judeţul Severin 


Cunoscând dispoziția sufletească a Banatului, cercetările noastre 
se îndreaptă spre împărțirea lui administrativă, foarte importantă din 
punct de vedere electoral și care în vremea din urmă a suferit o ra- 
dicală schimbare. De unde până mai eri Banatul avea două judeţe, 
astăzi are trei. Vechiul județ al Caraș-Sevarinului, cu o frumoasă ma- 
joritate românească, a fost împărţit în două, pe când Timiş-Toron- 
talul, cu o îngrijorătoare minoritate românească a rămas, cu excepția 
câtorva comune, aproape întreg. 

Recenta împărțire administrativă a Banatului s'a făcut în dauna 
tuturor intereselor românești. O bună reorganizare administrativă nu 
se putea face decât întrun singur chip: împărțind Banatul în trei 
unități administrative în așa fel, încât fiecare judeţ să aibă o apre- 
ciabilă majoritate românească. In loc de aceasta sa tălat Caraş-Se- 
verinul în două; creând, pe lângă Timiş-Torontal minoritar, şi judeţul 
Caraş, cu o problematică supremație românească. Vorbind în termeni 
electorali, o treime din alegătorii acestui judeţ sunt streini de noi, fie 
subt raport naţional, fie social. În schimb, avem noul județ al Seve- 
rinulvi care, prin deslipirea centrelor miniere și industriale, trecuta la 
Caraş, a deveni} cel mai românesc judeţ. Exceptând cele trei comune 
urbane, — Lugoj. Caransebeş și Orşova, — plus cele câteva colonii 
maghiare dela nord, Severinul oferă cel mai omogen şi cel mai româ- 
nesc corp electoral. 

Dar câştigul subt raport național reclamă mari şi multe sacrificii 
în alte direcţiuni. In special, perspectiva viitoare a Lugojului nu poate 
fi trandatirie. Apropierea de Timișoara pe deoparte, de alta deslipirea 
Carașului va avea ca urmare o stagnare generală în viața acestui 
oraș, dacă nu ceva şi mai rău. Schimbările din ultimul timp nu se 
mărginesc numai la creiarea unei noui prefecturi, cl şi la reorgani- 
zarea tuturor serviciilor de stat. D> pildă, de Tribunalul Lrgoj nu mai 
țin astăzi decât trei judecătorii de ocol; astfel cel puţ'n jumătate din 
avocații stabiliți în Lugoj vor deveni muritori de foame, sau vor trebui 
să părăsească acest oraş, fapte cari, desigur, nu vor contribui la des- 
voltarea lui. 

Ca teritor, Severinul se întinda între Mareş şi Dunăre, deslipind 
însă domeniile societăţii „Rşiţa“ şi Valea Almăjului, trecute la Caraș. 
Se pare că un singur principiu s'a avut la inimă, acela al unităţii 
economice a societăţii „Reșița“ care, nu din întâmplare coincide şi cu 
interesele unui anumit partid politic. Acest principiu n'a putut să pre- 
valeze și la Comunitatea de avere din Caransebeş, de vreme ce Va- 
lea Almăjului, — care este parte integrantă a acesteia, — a fost des- 
lipită şi trecută la Caraş. 

Acesta era câmpul de operaţiuni pe care l-au parcurs în lung și 
lat, vreme de trei săptămâni, reprezentanții celor şase partide politice 
câte au depus liste de candidați. Uaii ne-am crezut îndemnați să ce- 
rem încrederea în semnul tinereţii şi entuziasmului, alţii se împuneau 
ca stipendiaţi indispensabili ai unor nume mari, — cu cari nu au 
altă legătură decât a le fi moștenit, — și nu lipseau nici visătorii 
raiului pământesc, în care, închipuiri bolnave tot mai continuă să 
creadă. Vreme de trei săptămâni, automobile sprintene, încărcate cu 
domni în costume de sport şi cu ochelari întunecaţi de savanţi — 
pentru a nu li se putea citi îu oglinda inimii — alergau necontenit 
dealungul şoselelor, făcând să dispară din satele noastre criza foițe- 
lor de țigări, prlu risipa generoasă a manitestelor şi foilor volante. 
După o mie de ani de izolare he=rmetică, bariera sufletească a satelor 
bănăţene s'a ridicat complect, spre a primi, fără niclo rezervă, otrava 

preparată cu multă iscusință în laboratoriul cluburilor politice dela 
oraș. Cu predilecție, s'a practicat propaganda clandestină, care se 
şoptea dela om la om în miez de noapte, pentru a nu fi auzită şi 
controlată de nimeni. 

Totuși, țărănimea bănățeană nu și-a pierdut facultatea de a ji- 
deca. l-a primit cu o egală politeță pe toţi, i-a ascultat cu bunăvoință, 
le-a tălmăcit tuturor jalbele ei şi sa despărțit de toţi în termenii cei 
mai buni. In schimbul acestei politeţi, alegătorii bănăţeni nu cereau 
alta, decât ca reprezentanții diferitelor partide să nu se înjure, o con- 
diție care îi onorează profund, Ceice au rămas în această notă n'au 
înregistrat nicio deziluzie, iar ceice pe căi opuse au reușit să repur- 
teze oarecari succese, nu peste mult se vor convinge, că bănèțenii 


nu se vor lăsa multă vreme amăgiţi. 
P. NEMOIANU 

“Organizarea proprietăţilor 


— Structura proprietăților — 


Structura potrivită constitue al doilea element, care trebuie să fie 
observat la o organizare sistematică a proprietăţilor. Structura potri- 
vită a unei proprietăți înseamnă, ca alcătuirea ei organică să fie ast- 
fel contemplată, încât numai prin felul ei de compunere și așezare pe 
teren, să fie garantată cât mai mult Capacitatea ei de producţie. A- 
ceasta atât din punct de vedere al unei producţii cantitative, cât şi al 
celei calitative. | 

Structura proprietăţiior priveşte de-o potrivă toate categoiiile de 
proprietate. La acest titlu nu se poate admite nici o excepţiune și nici 
un privilegiu între singuraticile categorii de proprietate. Ea este toc- 
mai aşa de utilă şi necesară la proprietatea mică, cât şi la proprie- 
tatea mijlocie şi cea mare. Este uşor de înțeles, că o proprietate ţără- 
nească cu o întindere de 20 hectare, defalcată însă întrun complex, 
va fi mai capabilă de producţie şi mai ușor de exploatat, decât o 
alta cu aceaș intindere, pulverizată în prea multe parcele resfirate la 
mari depărtări. Asemenea stă cazul şi cu proprietăţile mijlocii şi mari. 
O proprietate de 500 hectare grupată pe teren întrun complex, va fi 
mai potrivită pentru o exploatare intensivă, decât alta cu aceaş în- 
tindere, resfirată în multe parcele ia mare distanță. 

Structura proprietăţilor este diferită după ţări şi regluni. Felub 
cum se concepe şi cum se sistemizează alcătuirea organică a proprie- 
tăților într'o ţară dă naştere unei structuri specifice atât din punct de 
vedere economic, cât şi din punct de vedere al dreptului. Sub acest 
raport alta este structura unei proprietăți mari sau mijlocii din Banat 
Crişana sau Transilvania şi iarăşi alta pe “şesurile vechiului Regat şi 
Basarabia. Alta este structura unei proprietăți din Ungaria și alta a 
celei din Rusia. 

La modul concepției de alcătuire trebuie să mai adaug, considera- 
țiunile de sol și condiţiile corfigurației geografice. Alta este posibili- 
tatea,de grupare pe teren a unei proprietăți în regiune de şes şi alta 

în regiunile de deal şi munte. De aici izvorăște apoi şi diferenţa de 
structură a proprietăţilor de pe şes de cea a proprietăților dela munte. 
Structura proprietăţilor se diferenţiază şi după originea infiiață- 
rei lor. Sub acest raport structura proprietăților creiate pe cale evo- 
lutivă se va deosebi mult de structura celor regulate pe cale artifi- 
cială prin operaţiuni sistematice ale statului. Proprietăţile creiate pe 
cale evolutivă şi fără nici o îndrumare din partea statului, vor avea 
multe defecţiuni în ce priveşte gruparea lor pe teren și întegrarea 
lor. Proprietăţile refăcute însă în mod artificial prin operaţiuni siste- 
matice vor fi foarte bine grupate pe teren și complect integrate. 
Dacă vom examina structura unei proprietăţi mari din valea Dunărei 
în România şi-o vom asemăna cu structura altei proprietăți mari, tot 
calea Dunărei însă din Ungaria, dela prima vedere vom putea constata 
o diferență a structurei lor în defavorul celei d'intâi. — In România, 
structura va fi rezultatul evoluției fireşti, în Ungaria ea este rezultatul 


unor operaţiuni bine concepute şi sistematice. 


In Ardeal, toate categoriile de proprietate, fără nici o deosebire, 
fac dovada unor operaţiuni bine concepute, a unui program bine lă- 
murit. Aici evoluţia firească a fost de mult înlocuită prin operaţiuni 
sistematice cari au fost bazate pe un program agrar bine conceput. 
incepând dela anul 1870 încoace, până la începutul războiului mon- 
dial, sa muncit aci sistematic pentru organizarea proprietăţilor. Rezul- 
tatul îl avem și azi la proprietatea mică, a cărei structură în regiunile 
und" s'a ficut regularea proprietăților, nu lasă nimic de dorit. Tot a- 
cest rezultat era până la înfăptuirea reformelor agrare şi la proprietă- 
ţile mari şi mijlocii. Azi structura acestor categorii de proprietate a 
fost adânc zdruncinată prin felul cum s'au făcut exproprierile. 


In vechiul Regat şi Basarabia structura proprietăţilor este rezul- 
tatul exclusiv al evoluţiei. Realitatea de azi face dovadă, că această 
evoluție wa fost îndrumată în spre un sistem anumit. Şi nici nu ştiu, 
dacă sar fi făcut aici cel puţin un început în vederea operaţiunilor 
de îndreptare. Sub acest raport nu se poate sublinia vre-un progres 
nici chiar în literatura agrară de aici, 

Asupra structurei ca element de organizare al proprietăţilor doc- 
trina agrară şi-a fixat demult prevederile sale. Ea are principiile şi 
constatările sale consacrate, a căror utilitate stă peste ori ce discuţie. 
Doctrina agrară nu este rezultatul unor teorii. Ea este emanaţiunea 
realităței, principiile ei sunt recrutate din realitate, dupăce ele au fost 
justificate în viaţă ca fiind bune şi potrivite. Utilizarea acestor prin- 
cipii în viaţa reală constitue rolul poiiticei agrare a unui stat, Utili- 
zarea lor are o importanță covârșitoare şi la asigurarea unei structuri 
potrivite a proprietăţilor. 

Doctrina agrară susține că structura unei proprietăţi se asigură 
prin două elemente: 1. gruparea potrimită pe teren a proprietăței şi, 
2, integrare sistematică a proprietăței, cu pășune și pădure. |n jurul 
acestor douâ elemente, va da aspectul şi caracterul structurei unei 
proprietăți. Felul cum parcelele de pământ, cari aparţin unei proprie- 

tăi, vor fi grupate şi concentrate pe teren, f-lul, cum şi în ce mä- 
sură porțiunile de păşune şi pădure sunt distribuite pentru integrarea 
proprietăţei, toate la olaltă vor asigura această structură. 

Gruparea pe teren înseamnă felul cum sunt situate geograficeşte 
parcelele de pământ, cari la olaltă constituesc o proprietate. Din punct 
de vedere al capacităței de producţie a unei proprietăți, aşezarea zi pe 
teren are o importanță covârşitoare. Unele categorii de proprietate sunt 
condiţionate chiar în existenţa lor de o bună aşezare pe teren. Pro- 
prietatea mijlocie, dar mai ales cea mare, nu vor putea exista, decât 
atunci când gruparea şi așezarea lor pe teren va fi potrivită. O pro- 
prietate de 500 hectare resfirată în zeci de parcele la mari depârtări, 
nu va putea fi exploatată rațional, până când o alta, cu aceeași întin- 
dere, grupată însă întrun complex, va fi cu mult mai capabilă de 
producție. 

Şi la proprietatea mică așezarea şi grugarea ei potrivită pe teren 
este de o împortanţă covârşitoare. In nici un caz însă nu esteo ches- 
tiune de existență, ca la proprietatea mare. Micul cultivator îşi va 
putea susține gospodăria sa şi în cazul când proprietatea sa ar îi 
resfirată, pânăcând marele cultivator mar putea face acest efort. In ori- 
ce caz însă gruparea nepotrivită a proprietăței însamnă reducerea ren- - 
tabilităței de exploatare, ceeace în tot cazul constituie o defccţiune în 
producția agricolă. 

Integrarea cu pădure și păşune a proprietăţilor înseamnă, ca pro- 
prietăţile să fie complectate cu întinderi de păşune și pădure. Să fie 
asigurate proprietăţilor, şi loturi de pășune și pădure în vederea sa- 
tisfacerei tuturor necesităților de construcție şi de interese zootech- 
nice. Această integrare se va putea face deosebit pentru proprietatea 
mică şi deosebit pentru proprietatea mare şi mijlocie. Integrarea pro- 
prietăţei mici constituie titlul de drept pentru înființarea aşa ziselor 
pășuni şi păduri comunale. 

Structura proprietăţei pe cale artificială se asigură prin așa zi- 
sele operațiuni de comasare. Aceste operaţiuni urmăresc o repartizare 
conomică, o grupare potrivită pe teren a singuraticelor proprietăţi rurale. 


ION IACOB 

Gogol 


Un poet al ortodoxiei 


E o închinare, universală, în fața. literaturii ruse. Arta rusească 
în general e captivantă nu numai pria originalitatea ei, prin îndrăz- 
neala artiștilor de a pătrunde adânc în sufletul uman, de a-l întoarce 
pe faţă, a-l vedea aşa cum e fără multiplele măşti amăgitoare. Arta 
rusă e umană prin excelență. Frumusețea ei cuceritoare însă reese din 
legătura ei, legătură de bază, cu ortodoxia. 

Nu există altă literatură — sau artă în general — la vreun alt 
popor, care să se inspire din religia creştină, să rămână în ea, să 
ilumineze sufletul cu lumina creştisă. Numai acum în urmă, când 
pentru sufletul rus, literatura şi arta ajută vigorii lui morale aproape 
tot atât de mult cât şi ortodoxia tradițională s'a făcut experiență să 
se vadă că o literatură cu cât e mai aproape de izvoarele sale reli- 
gioase cu atât e mai trainică, mai „câutată“, mai corespunzătoare 
intimităţii sufleteşti. in literatura rusă, chiar şi creatorii în aparenţă cei 
mai „laici“ — cei mai îndepărtați de inspiraţia directă de credinţa 
ortodoxă, sunt în fond legați cu ea cu mii de aţe văzute şi nevăzute. 
O pildă — Puşchin. Părintele literaturii ruseşti, singurul Apollo stră- 
lucind de optimism, pare a nu avea nimic cu ortodoxia. Şi totuşi o 
cercetare mai obiectivă, o simțire mai fină a creaţiei lui îl arătă ca 
nu „vas ales“ al credinţei creştine, 

E foarte însemnată această latură a literaturii ruseşti, şi cei cari 
caută cauzele ei grandoase, le găsesc fără îndoială, în legătura ei di- 
rectă cu ortodoxia. În legătură mai directă cu ortodoxia naţională — 
conținutul viu al sufletului rusesc — e fără îndoială morale Gogol. 
E cunoscut în toată lumea, dramele lui s'au jucat şi se joacă şi acum 
cu actualitate pe toate scenele europene, iar în România atât proza 
cât şi teatrul lui sunt înconjurate cu interesul ce-l merită. Gogol este 
un poet al ortodoxiei. Toată opera lui este în funcţie de credința or- 
todoxă. Şi fiindcă creştinismul ortodox e etern — etern va rămâne 
și Gogol. 

Gogol a încercat să „raționeze“ asupra ortodoxiei. Ii ajutau stu- 
diile istorice. Consideraţiile lui, au caracter abstract, nu-ţi procură în- 
destularea intelectuală pe care ţi-o dau cugetările altor scriitor ruşi 
asupra ortodoxiei, ca de pildă Ciaadaev Homiacov, Axacov, Soloviev, 
Dostoievschi, Merejcovschi. E adevărat că Gogol în materie de abs- 
tracţii fie de natură filozofică. fie de natură religioasă, e slab. A fost 
prea poet, a văzut prea plastic senziorialitatea vieţii, a fost covârșit 
de imensa sa fantazie ca să poată fi un filozof. Când însă Gogol 
se abandonează inspirațiilor sale artistice și când ca poet pătrunde 
în minunea ortodoxă, căci Biserica ortodoxă în istoria spirituală a po- 
porului rus a fost o minune — el ajunge la o adevărată profunziune 
de proroc. 

Ca aproape toți intelectualii de seamă ai Rusiei din ani 1820— 
1850, Gcgol vizitase Europa. Nu e de mirare, că văzând construcţia: 
arhitectonică a vieţii apusene, edificiul de ordine, să nu facă o com- 
paraţie cu viaţa anarhică şi semiîntrunerecosă a Rusiei. Cu cât sim- 
țul de critică era mai dezvoltat cu atât viața rusească i-se înfățişa 
mai îniristătoare, „lată — spune Gogol, — au trecut aproape: una sută 
cincizeci de ani decând împăratul Petru cel Mare ne-a curăţit ochii 
cu purgatoriul culturii europene, ne-a dat în mâini toate mijloacele 
şi înstrumentele pentru a lucra, şi totuşi au rămas și până acum pus- 
tii, triste şi sterile întinderile noastre. Totui în jurul nostru e aspru și 
rece, ca şi cum noi nici până acum nu suntem la noi acasă, nu surm- 
tem sub acoperişul natal, ci parcă ne-am oprit neadăpostiţi pe drum 
de trecere și adie din Rusia nu chemarea frățească, ci parcă toată ea 
te învăluie cu răceala unei stații de poştă, rece şi acoperită de zăpezi. 

E aceiași tristeţe care o insufla Rusia tuturor sufletelor senzibile 
Aceasta tristeţe a desperării învinsese mai nainte pe Caadaev — cava- 
lerul ortodoxiei ruse — să fugă în braţele catolicismului. 

Fiindcă conştiinţei morale lui Gogol se punea ca o chinui- 
toare întrebare, dacă bunătatea naturală a rusului e suficientă ca să-l 
scoată la drumul larg al civilizaţiei universale, Gogol se întreabă: 
„Dar suntem noi maì buni decât celelalte popoare? Suntem noi mai 
aproape cu viața noastră de Hristos, decât ele?“ şi Gogol răspunde 
cu cruzimea, cu sinceritatea, cu care văzuse Rusia sufletelor moarte: 
„Nu suntem mai buni decât ceilalţi, iar viața ne e mai neordonată şi 
mai dezordonată decât a tuturor. Stăm mai rău decât oricine, asta tre- 
buie să spunem despre noi“. 

Se căuta pe atunci o eșire din starea blestemată. Tuturor ches- 
tiunilor, ce și le puneau intelectualii: ruşi, trebuia să se dea o soluţie 
practică, posibită, acceptabilă. Se ridicaseră cele două tabere, ale oc- 
cidentaliștilor şi ale slavofililor. Cei dintâi propuneau soluții în dul: 
european. Siavofilii le respingeau, afirmând că spiritul poporului ruse 
atât de deosebit, încât îşi va urma evoluția prin el însăşi. Gogol n'a. 
trecut nici la unii, nici la ceilalți, deşi simpatiza cu europeni prin cul- 
cultură şi admiraţie, şi cu slavofilii — prin aceiaşi esență sufletească. 
Căuta o eşire, o stare, unde să nu se ciocnecscă cele două principii. 
Şi Gogol se opreşte la Biserica ortodoxă. In Biserică, el găseşte înăl- 

țimea, unde o sinteză a celor două principi e posibilă, unde o singură 
lumină cuprinde toate contradicţiile ruseşti — risipindu-le pentru tot- 
deauna. Această lumină o dă numai ortodoxia. „In Biserica ortodoxă, 
spune Gogol, noi rușii aveam o comoară, a cărei preţ nu-l cunoaştem 
încă“, Aceasta Biserică ortodoxă, care ca o fecioară preacuminte s'a 
păstrat în curăţia ei inițială, nepătată chiar încă din timpurile apos- 
talice, această Biserică, care cu toate dogmele ei profunde şi cu cele 
mai mici amănunte externe ale ritualului pare a fi, coborâtă direct din 
cer pentru poporul rus, care singura ne dă putinţa să dezlegăm toate 
nodurile nedumeririlor şi toate chestiunile noastre — și această Bi- 
serică a fost de noi necunoscută“. 

Pare o exagerare să spui că poporul rus ma cunoscut Biserica 
ortodoxă, coborâtă din cer anume pentru a-l mântui din „nodurile 
nedumeririlor“. Mai întâi, Gogol atrage atenţia militanţilor celor două 
tabere, a occidentanţilor şi a slavofilor, că singura Biserică ortodoxă 
oferă sinteza psiho-spirituală pe care să evolueze viaţa cu multiplele 
ei probleme, că ei nu trebuie: unii în căutarea principiilor ce nu au 
eşit organic din sufletul rusesc, iar ceilalţi, slavofilii nu trebuie să 
respingă tot ceia ce oferă cultura şi civilizația apuseană. Biserica 
ortodoxă e deasupra acestor contradicții ale intelectualităţii. Şi apoi 
— dacă poporul rus — și dacă mai ales intelectualitatea „ar fi cunos- 
cut“ adică dacă ar fi incarnat adevărurile ortodoxiei rusești, viața 
nu S'ar fi despicat în două, nu ar fi sângerat, s'ar fi desvoltat des- 
voltându-şi drumuri normale, departe de seducţiile prăpăstioase. 

Dar a vorbi de Biserica ortodoxă, în complexitatea problemelor 
şi căutărilor intelectualităţii din acea epocă — atât de turburată cât 
şi a noastră — însemna să pui problema despărțirii Bisericii ortodoxe, 
de cea catolică, şi deci să dai un răspuns satisfăcător acestei între- 
bări. De ce Biserica creştină e despărțită. Care e rolul uneia şi a ce- 
leilalte în creştinizarea umanității ? 

Gogol răspunde, ca un adevărat profet, şi e bine să ținem seama 
şi noi de acest răspuns, ca să nu disperăm de rana internă a creș- 
tinismului, despărțirea bisericilor, sau să nu ne învinovăţim nici noi, ` 
din pricina, poate trecătoare, că nu vedem unlrea mai urgent înfăp- 
tuită. „Cercetând cu atenţie încordată şirul evenimentelor lumeşti, văd 
toată înțelepciunea lui Dumnezeu, îngăduind vremelnica despărţire a 
bisericilor, poruncind uneia să stea nemişcată şi oarecum departe de 
oameni, iar celeilalte — să cucerească oarecum lumea“. Bisericile 
creștine în explicarea lui Gogol au astfel o misiune de la Dumnezeu. 
Nu e greu să se explice istoricește aceasta misiune. A vorbi despre 
necesitatea despărțirii bisericilor din punct de vedere al istoriei, — ar 
fi să ne abatem, dar să nu ne ridicăm vocea şi să ne acuzăm, până 
când n'am priceput aceasta necesitate şi până când mai ales nu con- 
siderăm realitățile trecătoare ale vieţii istorice prin pizma înţelepciunii 
dumnezeeşti. Pentru Gogol, pătruns de lumina înțelepciunii divine, 
amândouă bisericile se îmbracă în simboluri nemuritoare. Biserica 
Tăsăritului, cea ortodoxă i se înfăţişează, ca „Maria, modestă, care; a 
înlăturat toate grijile, privitor cele pământeşti, așezându-se chiar la 

picioarele Mântuitorului, ca mai bine să audă şi să înțeleagă cuvin- 
tele Lui“. Biserica occidentală, cea catolică, Gogol o vede ca „pe 
Marta, gazda îngrijorată, ospitalier îngrijindu-se de oameni“. Compa- 
raţia făcută de Gogol, ne servește și nouă să înțelegem rolul Bisericii 
contemplative, adecă a celei ortodoxe în deosebire de rolul Bisericii 
militante, cea catolică în creştinizarea lumii. Dar principalul e soluţia 
ce o dă Gogole pentru limpezirea perspectivelor viitoare. El daclară 
că „Biserica ortodoxă, datorită contemplativităţii ei organice, oferă 
posibilitatea împăcării a acelor contradicții, pa care nu le poate înlă- 
tura biserica apuseană“. E clar, fiindcă în planul superior al contem- 
plărilor religioase, unde pasionalitatea reciprocă dispare, contradicţiile 
se mistuie în apropierea Dumnezeirii văzute direct. In acest pian, 
„dacă împrejurările actuale“, spune Gogol, „ar fi de şapte ori mai 
încurcate, tot le va descurca și le va împăca Biserica noastră“, Bise- 
rica ortodoxă. 

Să spui aceasta, e să atribui o misiune istorică ortodoxiei în pro- 
porţii universale şi eterne. Intr'adevăr ceva mai târziu Dostoievschi, cu 
un patos surptinzător de avântat, clădeşte un sistem pe tema aceasta. 
Lumea va îi cucerită — în sensul de a fi creştinizată — de orto- 
doxia răsăriteană. O speranţă şi o certitudine. In albăstrimea curată a 
contemplativității ortodoxiei, Dostoieschi găseşte soluţiile practice pen- 
tru idealul creştin: o turmă şi un păstor. Dar despre Dostoievschi — 
altădată. Să revenim la Gogol. Poet-proroc, i se strânge inima de 
durere, că lumea întreagă, mai ales apusul catolic, care în „economia 
creștină“ joacă rolul numai al „ospitalierei“ Marta, renunțând, iarăși 
din sugestia nepătrunsei înţelepciuni divine, şi la contemplativitatea 
Mariei, va trece prin catastrofe sociale și morale. „Aşteptaţi, — scrie 
Gogol — în curând se vor ridica de jos astfelde srigăte, și anume 
în acele state care la înfățișare sunt atât de bine orânduite, de a căror 
strălucire externă noi suntem atât de încântați, încât va începe să se 
. învârtească capul chiar şi a acelor celebrii bărbați de stat, pe cari 
voi (adică noi toți) îi admiraţi în camere şi în senate“. „in Europa 
încep acum astfel de turburări încât nu va ajuta nici un mijloc ome- 
nesc, când ele vor izbucni, și în faţa lor vor fi mici spaimele acelea 
care se simt acum în Rusia“. 

Gogol prevedea revoluțiile Europei şi poate războiul mondial. 
Era atât de încredinţat că numai iubirea în Hristos a oamenilor va 
da soluţia fericirii omeneşti, încât nevâzându-o nicăiri, Gogol își simte 
inima inundată de amărăciune. „Sa făcut strâmt. de atâtea instituţii 
filantropice, de asiluri şi de alte case de binefacere. Veacul al XIX 
pare că s'a pregătit să-şi îmbrățişeze fraţii, dar nimeni nu-și îmbră- 
țişează fraţii“. Intvaltă parte: „Oamenii au alungat pe Hristos în stradă, 
în infirmerii şi în spitale, în loc de a-l primi în casă, sub acoperişul 
nata!; lau alungat şi cred că sunt creştini“. Gogoi aproape plânge: 
„Oare omul acestui veac ştie să iubească sau să simte iubire faţă de 
om? Oare el va înfăptui acea simplitate luminoasă și nevinovăția în- 
gerească, singura care strânge pe toţi într'o familie?“ De aceia: „De 
tristeţe neînțeleasă s'a aprins pământul, tot mai aspră și mai aspră 

devine vlaţa; totul se mărunțeşte şi în fața tuturor se ridică uriaş un 
singur chip al plictiselii. Toate-s mute, mormânt pretutindeni. Doamne! 
se simte groaza şi pustietatea în lumea ta!“ 

Deşi Gogol spusese — cu cuvinte parcă umplute de veninul dis- 
perării că „la noi în Rusia e mai rău ca ori unde“ — totuși ridicat 
pe aripile credinţei ortodoxe, el strigă inspirat, luminat, plin de bu- 
curia descoperirilor mari că „scăparea există“ și că aceasta scăpare 
o dă Biserica ortodoxă Vestea cea bună a mântuirii lumii va porn 
din Rusia, fiindcă numai poporul rus a păcătuit mai mult, va ispăşi 
mai mult, şi îndreptându-se mai mult, va îatra în lumina ortodoxiei celei 
adevărate, Reînvierea va fi mai întâi a Rusiei: „Va răsuna cu strigătele 
ciripitoare ale poeţilor, se va anunţa cu gurile plăcut mirositoare ale 
sfinților şi va răsări ceiace începuse să se cufunde, şi sărbătoarea Sfintei 
învieri se va sărbători cum trebuie, mai întâiu la noi, decât la cele- 
lalte popoare“. Şi când Hristos va fi stăpânul Rusiei atunci, spune 
Gogol, „Rusia aceasta e Rusia noastră; în ea ne e cald şi plăcut, şi 
acum în ea suntem într'adevăr acasă, sub acoperişul natal, şi nu în 
streinătăţi“,. 

Evident, că un poet şi scriitor care căuta cu atâta ardoare pe 
Histos nu putea să nu-L găsească. Găsindu-L nu putea să nu-L ves- 
tească. Nu putea să nu-L ofere ca soluţia ultimă şi definitivă. Și nici 
noi nu putem respinge aceasta soluție — Biserica ortodoxă — ca a- 
devărată casă a noastră, în care dispar toate spaimele şi toate con- 


tradicțiile. 
G. M. IVANOV 

Reînvie regionalismul? 


După succesul atât de parţial obținut la alegerile din Ardeal de 
partidul național, mi-a fost dat să mă întâlnesc din nou cu oameni 
cari susțin, oportun şi anacronic, ideea regionalismului şi a autono- 
miei Ardealului. 

S'a spus adesea și cu drept cuvânt, că regionalismul nu este un 
program politic, ci o stare sufletească, o neputinţă organică de a în- 
ţelege ceiace se petrece în afară de bârliogul în care te afli. Ideea au- 
tonomistă, când nu ascunde interesele materiale ale unei clici orga- 
nizate, se explică tot astfel. 

Se ştie, că pentru unii întârziaţi și orbi, actul unirii a rămas o 
nenorocire chiar şi acum, după 8 ani dela desrobire și nu văd altă 
scăpare, decât refacerea în proporţie de 50 la sută a vechilor frontiere 
la Carpaţi : autonomia. 

Problemele regionalismului și autonomiei mau pasionat şi pe 
mine şi mă pasionează încă. Deşi am crescut în dragostea față de 
cultura românească şi în spirit românesc, după unire mam simțit și 
eu adesea „strein“ între „regățeni“ și nu ştiu zău, dacă vina regiona- 
lismului a fost mes, sau a lor. 

Am evitat însă totdeauna să-mi făruesc o doctrină politică din 
aceste sentimente trecătoare şi datoresc aceasta, în parte, generației ti- 
nere, care nu cunoaşte regionalismul şi nu vede „prăpastia“ între lo- 
cuitorii diferitelor provincii închipuită de atâția dintre noi, cei trecuţi 
de 30 sau 40 ani. 

Abandonând ideia regionalismului ca atitudine politică, am con- 
tinuat să o studiez din punct de vedere social, căci problema sub 
acest aspect mă interesa personal. Am constatat că o maree parte a 
românilor din Ardeal „urăsc“ pe „regățeni.“ Dar pentru ce? Și aici 
am ajuns la o nouă problemă de des'egat. Politicianii — între patru 
ochi — spuneau că aversiunea noastră față de „regățeni“ este justifi- 
cată prin faptul că noi am fi cinstiţi, iar „regățenii“ necinstiți, Cu- 
noscând mai bine pe autori acestei formule simpliste, am constatat fal- 

sitatea acestui argument şi am ajuns la convingerea că — de cele 
mai multe ori — cei ce se folosesc de el se înșală pe ei înşişi. 

Nu moralistul vorbea din ei, ci invidia ce mauprilejul de a fi 
și ei necinstiţi. 

M'am convins că unii din ardeleni „urăsc“ pe „regăţeni“ şi din 
alt motiv, şi părerea mea este că această „ură“ este adesea 
similară cu cea a creștinului contra evreului. Evreul, aparţinând unei 
rase de câteva mii de ani cerebrale, câştigă mult mai uşor şi are 
posibilitatea de a trăi mult mai frumos, decât fiul de țăran analfabet 
din generație în generaţie, purtând în spate toată greutatea atavică a 
a unor secole de iobăgie. intelectualul regățean — de origine româ- 
'nească ori streină — cu tată, moș, strămoş de asemenea intelectual, 
'este mai înarmat, mai îazestrat în viaţă, decât cel din Ardeal care 
adesea şi-a păstrat încă stângăcia ţăranului pripăşit la oraș. 

Admirăm nu numai pe intelectualii din regat, ci chiar şi pe 
„licheiele“ cu patru clase primare, dar cu tupeu pe primminiștri, ŞI 
3i admirăm pentrucă noi n'avem elan, n'avem curajul! lor şi n'am fost 
capabili să desbrăcăm umilința și stângăcia strămoşilor iobagi şi re- 
xolta noastră ne pare chiar şi nouă cârtire a interiorului contra supe- 
riorului. De fapt însă, ne proclamăm superiori: Străzile la noi sunt 
mai drepte, administraţia mai bună, ordinea mai mare, instituțiunile 
de cultură mai numeroase, etc, Toate acestea sunt adevărate şi poli- 
tica înţeleaptă va realiza o unificare şi pe acest teren. Dar, o întrebare: 
avem noi dreptul de a ne lăuda cu toate aceste? Sunt datorita nouă? 

Pentruce nu lăsăm să se laude cu ele... partidul maghiar 
sau cel săsesc? Noi, ştim bine, am fost „misera plebs contribuens“, 
o națiune de martiri ţinuţi în întuneric, pentru a nu deveni și mai 
primejdioşi pentru stăpânire. Pe cine vrem deci să înducem în 
eroare? 

Cum venim noi să ne lăudăm cu ceiace se datoreşte nu nouă 
ci exclusiv, foștilor noştri opresori ? 

Pentruce să fim no! lacheul care, maimuţărindegesturile şi mani- 
erele văzute la stăpâni, se crede deștept când îşi bate joc de omul 
dela fará, necioplit, dar infinit mai firesc, mai nobil şi mai demn 
decât lacheul mândru de calitățile stăpânului? 

Vechiul regat aşa cum e, este rezultatul unor secole de îră- 
mântări politice, sociale și culturale românești. Ca atare, noi trebuie 
să-i recunoaştam superioritatea, oricât de multe merite ar fi avut 
... Szecsenyi, Iosif al [i-lea, sau Francisc D:âk în desvoltarea stări- 
lor din Ungaria... 


+ * 
* 


Eu voi combate regionalismul şi tendințele autonomiste cel pu- 
ţin până când ele vor fi susținute de cei ce astăzi au peste 35 —40 
ani. Generația tinără nu e nici regionalistă, nici autonomistă şi este 
revoltător egoismul celor cari pentru a-şi satisface ambițile perso- 
nale şi interesele materiale, ar fi capabili să provoace un regres în 

unificarea noastre sufieteas:ă, jertfind viitorul generaţiilor viitoare. 

Căci, ce-ar însemna o autonomie? R:venirea stăpânirei streine. 
In toate provinciile alipite oraşele și majoritatea intelectualilor sunt 
încă streine şi numai satele analfatele româneşti. O ţară însă nu poate 
îi condusă decât dela oraşe şi prin intelectuali. 

Na cunosc regionaliştii aceste adevăruri? Dacă ia cunosc, la ce 
folos demagog a? 

Deşi elementu! românesc din Ardeal a fost adeseori materiali- 
ceşte şi sufleteşte neglijat şi acum e avizat la sprijinul material şi 
sufletesc al întregei țări, oameni orbiți de patimă până la crimă, apos- 
toli ai negațiunei, au refuzat şi refuză în sufletele lor orice apropiere 
sinceră de frații de dincolo de Carpați. 

In schimb, au căutat prietenia minoritarilor — vestitul bloc arde- 
lenesc! — căci se spera în posibilitatea unei armate organizate a 
ardelenilor contra" vechiului regat. A esta este adevărul. - 

Până şi minoritarii au ieşit din găoacea lor ardelenească. Pen- 
tru ce să nu părăsim şi noi atidudinea de critică -- chiar şi jusifi- 
cată — într'o ţară pe care am visat-o de secole? 

Suntem ardeleni. Se zicem: cu mai multe calități decât defecte 
Pentru ce nu contribuim noi la desvoltarea țării noastre și nu dovedim 
dragostea noastră de neam ardelenizând vechiul regat, prin punerea 
în valoare a calităților noastre reale? 

Până acum ne-am mărginit să criticăm şi înjurăm, De acum, va 
rebui să intrăm în casa regățeanului şi säl convingem când avem 
ceva de spus. 

Să înceteze însă sistemul criticei ... dela distanţă. 

CORNELIU 1. CODARCEA 

Când am fost și eu samsar 


— Din amintirile unui preot — 


L 


Preoteasa era la oale, copilul în leagăn, iar eu citeam într'o - 
carte de cuvântări bisericești predica Duminecii viitoare, cu pilda să- 
mănătorului care a sămănat sămânță bună în țarina sa. Citeam şi mă 
întrebam : oare eu, ce fel de sămânță seamăn ? Simţeam că pe umerii 

- mei port doi saci, unul al cuvintelor, iar altul al faptelor. Cine ştie, 
cum e sămânţa din sacul cel de-al doilea? Şi gândurile îmi sburau 
la ultimele zile petrecute la teologie, la aripile ce-mi creşteau atunci, 
la visurile cemi făuream, la jurămintele ce făceam, că voiu fi om sfânt 
și drept înaintea lui Dumnezeu și a oamenilor; și că în cel mult doi 
ani de zile voiu reforma viața sufletească a viitorilor mei enoriași! 

Mi-am aprins. o țigară, și am slobozit câteva rotocoale de fum, 
privindu-le, cum se risipesc... 

— Aşa s'au risipit și sfintele visuri ale tinereței mele. Nicodim 
Creţu e tot aşa de beţiv, ca și în ceasul când l-am cunoscut. Petre 
Lungu înjură, poate mai dihai ca acum doi-trei ani, iar Nastasia lui 
Petrică e tot așa de.. flecară. Fetele umblă seara pe uliţă, băieţii nu- 
şi cinstesc părinţii, o, Doamne, Doamne... : 

lar eu... 

Roșind, mi-am înfundat ochii iarăşi în carte. Vrăşmaşul sămănă- 
torului venia acum, noaptea, cu un sac de neghină. 

— Unde este acest vrăşmaş? — mă întrebai. 

Părea că aud răspunsul venit din depărtări imense: 

— În tine însuţi, prietene... 

În clipa următoare se ivi preoteasa, şi, stând drept în faţa mea 
îmi zise: 

— Ce faci? 

— Ce să fac? — îi răspunsei, ridicând din umeri. — Mă pre- 
gătesc pentru predica Duminecii viitoare... 

n ochii ei se ivi atunci o sânteie. 

— Ştii tu, — reluă fixându-mă drept în ochi, că mâne e târg 
de vite la oraş? 

— Ştiu, — îi răspunsei. Ei, şi-apoi? 

— Şi-apoi, să te duci la târg... 

— Eu, la târg? Şi de ce, mă rog? 

— Să cumperi vre-un vițel... Avem ceva bănişori, să-i învârtim,.. 
Viţelul îl ținem vre-o patru săptămâni, îl vindem cu câștig, cumpă- 
răm apoi altul, ori alţii, şi... tot aşa. Să ne facem și noi o stare, că 
avem copil în leagăn, şi cine ştie, poate, vom mai avea încă... 

— Câţi? — făcui, întrerupându-o şi privindu-o speriat. 

— Necioplitule, — îmi mai zise ea, dând să se întoarcă la bu- 
cătărie. Dar eu, am prins-o de mâni. 

— Ai dreptate, dragă, ai dreptate. O să mă duc la târg.. O să 
m'apuc de samsariâc... Vom fi bogaţi, bogaţi. Tu o să dai de mâncare 
viţeilor, iar eu, privindu-te galeş o să-ţi cânt: 


Mâncu-ţi leleo ochii tăi, i 
Seara când dai la viței.. 


— Incorigibilule, — isbucni preoteasa. Ţie îți arde acum de po- 
ezie ? Gândește-te, că viața e proză, nu poezie... ŞI, fără să mai aştepte 
vre-un răspuns, şe întoarse la oale. lar eu, mi-am aşezat capul în 

„palme şi m'am dat gândurilor. 

Au fost gânduri cari m'au convins despre dreptatea teoriilor pre- 
otesei. Viaţa e proză, întradevăr, şi încă, din cele mai sarbede. Popa 
dela Răchiteni cutrieră toate târgurile. Popa din Valea Neagră la fel... 
De ce să nu fac şi eu ca ei? Poezia mea a murit de-odată cu tine- 
rețea... În locul ei a răsărit alta, în leagăn... 

Aruncai cartea la o parte și m'apucai să-mi număr banii. Când 
am gătat cu număratul, preoteasa aduse cina. A fost o cină veselă, cu 
glume ca la târg şi cu planuri măreţe de îmbogăţire. După cină, își 
luă copilul la sin, aruncându-mi o privire plină de înţeles. Ne-am culcat 
apoi de vreme, ca să mă pot scula de cu noapte si să plec la târg. 

În vis mi-am văzut viitorul. La început m'am văzut venind dela 
târg, cu un vițel înainte-mi. Apoi pe la alte târguri, cu perechi de boi... 
Apoi, cu ceas de aur, și în sfârşit, protopop... Cine ştie ce-aș mai fi 
ajuns, dacă nu s'ar fi crăpat de ziuă... 

Preoteasa m'a trezit și ma gătat de drum. Cu un toiag în mână, 
o luai către oraş. Când am ieșit din sat am simțit că tottrupul mi-e 
străbătut de fiorii samsarlâcului... 

Drumul ducea printr'o pădure de fag, Aliădată, străbăteam această 
pădure însoțit de glasul păsărelelor, şi îmbătat de parfumul florilor 
presărate pe lângă drum. Din când în când mă opriam, ca să mă în- 
gân cu pasările. Acum? Treceam repede, fără,să mă uit în dreapta 
ori în stânga. Numai când cele dintâi raze ale soarelui au dat frunzelor: 

de fag dumnezeiescul lor sărut, am simţit că mă clatin pe picioare, 
și mi-am întins braţele în aer, oftând: | 

— Te-am îngropat, scumpă poezie a vieţii mele... Dormi în pace.... 
Şi îmi urmai drumul către târg, iuţindu-mi paşii şi fredonând: 


Poveste-i azi, şi nici măcar nu-i tristă, 
Căci totul sa sfârși! pe nesimţite, 
Nici urmă din ce a fost nu mai există... 


Il. 


Am cutrierat tot târgul, dela om la om, dela bou la bou 
şi dela vițel la vițel. Oamenii mă salutau respectuoşi, iar boii şi viţeii: 
îşi holbau ochii la mine. Părea că-mi zic: 

— Dar tu, ce cauţi pe-aici? Din sămănător te-ai făcut samsar?' 

Însfârșit, am dat de un vițel frumos, pe placul meu. O fată mare,. 
cu obraji rumeni și cu ochi frumoși, îşi încolăcise mânile după gru- 
maji lui. ; 

Mă oprii să privesc... vițelul. 

— Cumpără-], domnule părinte, îmi zise fata. E un vițel foarte: 
frumos. 

— Şi de ce-l vinzi? — o întrebai, aşa, ca să zic ceva. 

Fata, îşi pironii ochii în pământ. 

— Mă mărit, — îmi răspunse, devenind mai roşie de cum era.. 
Îl vând ca să-mi cumpăr ladă... 

Fiecare cuvânt al ei îmi străpungea inima. Am simţit de-odată,. 
că piatra de pe mormântul poeziei mele se prăvăleşte, Lăsai vițelul 
în ştirea sfântului și mă uitai trist la fată, 

— Sărmană fată, — gândiam. — Cine ştie, acest viței, poate a: 
fost averea ta cea mai scumpă. Tu l-ai crescut, i-ai dat să mănânce 
din frumoasele tale mâni, l-ai adăpat, l-ai ţeselat... lar acum îl vinzi,. 
ca să te măriți cu cine ştie ce tâlhar de bărbat... 

— În place viţelul? — mă întrebă fata, întrerupându-mi gân- 
durile tocmai când era să-mi încleştez pumnii, și silindu-mă să revin: 
la proză. 

Ce să vă mai spun? Vorba vorbă aduce. După târguială de: 

vre-un sfert de ceas am cumpărat viţelul. Fata l-a mai învăluît odată 
în neşte priviri duioase, apoi, primindu-şi banii, o luă către târgul de: 
mărfuri, lar eu, plecai vesel către casă cu viţelul înainte-mi. Oamenii- 
îmi ziceau: 
i — N'a fost scump... E un vițel foarte frumos.. Vă puteţi închi- 
pui, cu câtă nerăbdare aşteptam să-mi revăd preoteasa. Treceam prin 
pădure, dar, fără să-i văd măcar florile, Vedeam numai vițelul, cum: 
ciupea de ici de colo câte-o trunză, ori câte-un firicel de iarbă, 

— lată, — gândiam, râzând în sufletul meu, acesta e adevăratul 
rost al frunzelor şi firelor de iarbă: să le mânânce viţeii... Scumpa 
mea preoteasă, o să se convingă că eu sunt cel mai mare samsar al: 
lumii... Am cumpărat un vițel frumos şi ieften... 

Și tot aşa, purtat de gânduri fără şir și fără logică, am ajuns a- 
casă. Emoţionat şi cu fruntea ridicată mi-am făcut întrarea triumfală 
în curtea casei noastre. leșindu-mi înainte, preoteasa, aruncă v țelului 
o privire fugară și mă întrebă de preţ. 

— Bun târg ai făcut, nici nu credeam, — îmi zise apoi, îmbră- 
țişându-mă cu dulceaţă. Şi duse viţelul în șură, iar eu intrai în casă. 

Nici mapucai să mă aşez bine pe-un scaun, când, îmi auzii de- 
odată numele, strigat de glasul preotesei. 

Alergai repede la șură. i 

— Dar tu, — făcu preoteasa bătând din palme şi aruncându-mi 
o privire strașnic de înfocată, în ai cui ochi te-ai uitat când ai cum- 
părat acest vițel? 


„— În ai viţelului, — răspunsei, tresărind, şi simțind că schimb 
feţe... 
— ŞI wai văzut... că-i orb de-un ochiu? 
* 
* k 


Am mai cutrierat vre-o şapte târguri, până când, cu chiu cu vai 
am vândut viţelul,.. Mi-am făcut apoi o sfântă cruce și am revenit la o- 
Cupaţia de sămănător... Preoteasa a renunţat la gândul de-a face din 
mine un samsar. Cu desăvârşită însemnare, zi de zi, ea se uită la 
mine cum seamân şi cum, în vreme ce arunc sămânța cea bună, m 
sărută razele de soare. T 

Noaptea, vine şi vrăşmașul şi aruncă sămânța neghinei. Dar eu, 
nu mă supăr. Știu, că va veni odată ziua mare a secerişului. Atunci, 
voiu strânge neghina de-o parte şi voiu arunca-o în Cuptorul cel de 
foc. lar grâul cel curat îl voi strânge în jitnițele mele. 


Voiu fi atunci stăpânul eternei bogății... 
i SEP1IMIL POPA 


670 
© BCUCIuj 





Săptămâna literară 


Cultul cărţii 


Cu prilejul apariţiei almanahului pe 1926 al „Graficei Române“ 


Premiul naţional lui lon Gorun. Patru ani dela maortea lui 
Duiliu Zamfirescu. Poveţile unui maestru — „Scrisul este o 
treabă de gust“... 


Am înaintea mea volumul de o rară eieganță al „Almanahului 
Graficei Române“ pe 1926, E o adevărată operă de artă. In grafica 
modernă românească nu i se poate găsi pereche. Cartea, prin înfăţi- 
şarea ei aleasă, îți impune respect şi dragoste, ca o veche pisanie 
mănăstireas ă, păstrată cu smerenie în firida unui cărturar din alte vremi, 

In faţa acestui volum cu scoarţele lui cat'felate legate în hârtie 
de mătase de culoarea coajei de cireş, încerci un sentiment nou. Pen= 
tru cei ce au iubit cartea totdeauna, cartea de vulgară factură tech- 
nică e o necesitate care se acceptă; cartea frumos legată şi cu grijă 
întocmită e însă o adevărată încântare a sufletului, pentrucă ea satis- 
face în acelaş timp şi! o anumită trebuință morală, și o înclinare suf- 
letească. E ceea ce ne aduce „Almanahul Graficei Române“, Anchi- 
lozaţi sufleteşte prin contactul mereu cu cartea de duzina a editurilor 
noastre, cu cartea din care îvile curg, cum curg sdrenţele depe o ma- 
halagioaică șleanpădă, rămâi uimit înaintea volumului, căruia parcă — 
şi tocmai din această cauză — nwi găseşti exoresie în limba curentă 
şi trebuie să-i zici, după expresia unui popor cu mai :nultcult pen- 
tru înfzţişarea exterioară a gândului: „soigne“. Mâinele obişnuite să 
tae filele cu latul palmei, nu îndrăznesc... Mângii cu sensații prelun- 
gite coperta dulce la pipăit, în timp ce ochii se deschid lacom fru= 
museţilor nebănuite din cuprinsul acesta promiţător, 

ŞI în adevăr este. Tiparul nu trădează uzura tirajului literar cu- 
rată nu are nimic din ceea ce ne-au obişnuit să găsin în produsele 
“împrimeriilor noastre acea înfițişare de desmet, de scos din uz din 
tigografiile înoite ale apusului, pentru a ne ofensa văzul cu o apari- 
ţia anacronică în majoritatea publicaţiunilor româneşti. De la pagina- 
ţia de gust a materialului cuprius în această lucrare, până lavignetele 
de un modernism. cumpănit şi fin, și până la hors-texte-urile savant 
alese, nu din ceea ce oferă fără preâ multă muncă muzeele străine, 
ci din ceea ce vechea artă grafică rom ânească are nesistematizat încă, 
“se desprinde o serioasă preocupare de reabilitare a cărţei româneşti. 

De acest lucru era nevoie îndeosebi. Dacă astăzi suntem siliţi 
să ne' plângem p: toate drumurile că nu se citeşte — şi aceasta este 
adevărul, faptul se datorește numai cărţii prost confecționată. Din a- 
'Dbacedarul legat în hârtie de invelit măsline cu tiparul anti-deluvian 
al tipografillor, cărora nici la Podul Turcului nu le găsim o justificare, 
pruncul, adus la şcoală prin puterea legii învățământului primar obli- 
:gator, nu va învăța niciodată să rămână un credincios al cărţii. Din 
potrivă îl va purta dincolo de ceea ce îl obligă legea să înveţe, el 
“va rămâne cu aceeaşi onoare față de catea pa care o ştie silnică în 
înfăţişare şi cuprins. Titrat sau mai puţin titrat, intelectualul astfel 
format va alerga din când în când să-și satisfacă anumite nevoi in- 
"“telectuale şi sufleteşti tot la cartea de bază literatură, din răspândi- 
rea căreia unele edituri şi-au făcut o tristă specialitate. 

Când carta didactică, pentru care astăzi se plătește bani grei 
-şi nu dă decât ceea ce ştim, va fi cu gust şi cu grijă întocmită, când 
" editurile cu trecere la comisia permanentă a ministerului instrucțiunei 
vor ințelege că săvârşesc o încalificabilă crimă speculâcd așa cum 
“speculează cartea de şcoală, atunci desigur nu ne vom mai putea plânge 
că nu se citeşte. Generații noui, crescute în respectul cărții simpatice 
la înfăţişare, vor şti să rămână credincioşi acestui cult al cărţii, care 
astăzi a rămas fără închinători, chiar şi după ce școala le va fi dat 
titlurile şi situațiile, pentru cari au trecut prin ea. 

Ceea ce se face la Craiova de către cei câţiva intelectuali pioşi, 
adunaţi în jurul „Graficei Române“ e un sugestiv învățimânt şi un 
început, care am dori să dea cât mai grabnice roade. 


In cuprinsul volumului o bogată şi variată contribuție de gân- 
duri bune semnata de doii N. lorga, Marin Simionescu Rămniceanu, 
Ion Bianu, Eugen Lovinescu, S. Mehedinţi, C. D. Fortunescu, I. Don- 
gorozi şi Virgil Molin, meritorul redactor al „Graficei“ face lectura 
instructivă şi plăcută. „Almanahul! Graficei Române“ se dovedeşte a 
îi asifel na numai o rară publicaţie da bibliotecă, ci şi o lucrare de 
valoroase îndrumări grafice şi bibliografice. 


* 
* $ 


Marele premiu național pentru proză a fost atribuit în acest an 
diui Ion Gorun, scriitorul îadestul de cunoscut şi de admirat de citi- 
torii acestui reviste, Se răsplăteşte astfel o îndelungată şi rodnică ac- 
ivitate literară, 

Dintre cei 7 laureați ai marelui premiu de literatură creat de: 
ministerului artelor, di lon Gorun este al treilea ardelean. E desigur: 
aceasta încă o desminţire pentru cei ce, având aerui că sunt apărătorii: 
cauzelor ardeleneşti, își ascund o nctorie neputinţă intelectuală și po- 
litică, strigând împotriva „persecuțiilor,“ cari ne vin din „ticălosul 
vechiu regat.“ 

Prozator viguros. poet subtil, critic totdeauna just și traducător 
conştiincios, di lon Gorun închide în opera așa de just încununată 
astăzi, pagini de o rară frumuseţe şi cristalizari de admirabilă cuge- 
tare şi simţire românească, Proza vie din volumul „A'b şi negru“ care 
publicat acum 26 de ani,i-a adus consacrarea în literatură, se va citi 
cu același plăceri totdeauna, pentrucă ea este expresia unui talent: 
onest, a unei simţiri sinceri şi a unei fine concepţii artistice. „Câteva 
versuri. publicate mai târziu nor mai fi savante ca versificaţiile de 
astăzi ale unor aşa ziși poeţi, dar sunt poezie. Volumul de schițe adu- 
nate sub acelaş titiu „Taina a şasea,“ denotă un spirit sănătos întreg.. 
In „Robinson în ţara românească“ ironia conținută se îmbină cu cri-: 
tică serioasă a societăței noastre în formaţie, cu orânduielile ci în 
stare de tranziție. „Lume necăjită“, premiat de Academia Română, ne- 
înfaţişează opera acestui viguros prozator ajuns la deplina naturitate 
a talentului său. 

Admirabil cunoscător al limbei româneşti, Ion Gorun e div ge- 
nerația de scriitori crescută în cultul limbei. Faţă de năvala celor ce- 
îşi faceau întrarea în literatură, scriind cu picioarele o limbă pe care 
nu-şi dadeau silinţa să o înveţe şi pe care o bruscau cu intenţia de 
a ascunde o crasă ignoranță, sacerdote credincios al altarului nostru 
limbistic lon Gorun s'a ridicat energic, apunând acele admirabile pa-: 
gini de sintaxă, logică şi gramatică română, cari sau publicat mai 
întâi în foiletonul „Universului“ și au apărut apoi în volumul „Ştii 
românește ?* Autorul dovedeşte în această carte rară, scrisă viou, fără 
pedanterie didactică, un simţ al limbei cum rar se întâlneşte astăzi şi 
o logică în precizarea noțiunilor cum numai anii trecuți am întâlnit: 
abia la un scriitor francez, în acele „causerii gramaticale“ publicate 
de Abil Hermant în „Les Annales“, 

In ultimii ani, d. Ion Gorun ne-a dat încă două volume de sănă- 
toasă proză în „Obraze şi măşti“ şi „Nu te supăra“. Aceasta e opera 
premiatului. Dar cine a stat să urmărească toată producția acestui 
fecund şi neobosit scriitor, răspândită cu o rară dărnicie în toate 
revistele, cari au făcut epocă în lungul evoluţiei noastre literare din 
ultimii 40 de ani? Incepător cu bune promisiuni la „Familia“ lui Iosif“ 
Vulcan, pe unde au trecut şi alte talente, cari au rămas în literatură; 
colaborator cu Eminescu la „Povestea Vorbei“ şi cu Vlăhuţă la „Viaţa“;; 
întemeetor cu Stavri al „Paginelor Literare“, unde Mihail Sadoveanu, 
încă necunoscut, semna M. S. Cobuz, şi al „Vieţei Literare“, unde a 
colaborat Coşbuc. lar pe deasupra tuturor acestora, strălucita lui con- 
tribuţie la creiarea „Sămănătorului* şi la afirmarea acelui curent 
sănătos în literatura, care s'a numit mai târziu sămănătorism. In pagi- 
nele din primii ani ai „Semănătorului“ dărnicia acestui talent risipi-- 

tor se găseşte pretutindenea, alăturea de ceea ce a dat Vlahuţă, Ccş- 
buc, Chendi, losif, Sadoveanu. Număr de număr lon Gorun a lăsat 
acolo verbul său energic şi elegant, fie în pegini de literatură pură, 
lie în note de critică, severă, dar totdeauna dreaptă. In afacerea de 
proastă înscenare a aşa zisului plagiat al lui Caragialii, Ion Gorun a 
fost cel dintâi care a dejucat f»rsa, cu întreaga ei intrigă, din care 
ignoranța noastră despre literatura maghiară era gata så accepte că 
falsul Keme.y Istvan este adevăratul autor al Năpastei. Intervenţia 
energică a lui [on Gorun a restabilit întreg adevărul şi a pus la locul 
lor pe toţi cei ce se alarmaseră, numai de dragul scandalului şi numai 
pentru a vedea căzut un talent, care devenise jenant pentru numele 
mediocrităţii. 

lată atâtea nepieritoare titluri pentru premiul aşa de târziu acordat, 
Dar desigur că d. lon Corun, care niciodată n’a fost un vânător de 
premii pentru a-și prețui cuprinsul muncei săvârșite, va primi premiul 
acesta nu cântărind greutatea lui sau recapitulânduşi titlurile, ci 
satisfăcut că i-a fost dat să trăiască pentru a vedea răsplătită munca 
literatului făcută numai din dragostea de a împărtăşi şi altora darul 
cu care a fost hărăzit. Și cine ar putea să spună că nu e aceasta 
singura satisfacție durabilă. N 

E % 

S'au împlinit la începutul acestei veri ploioase patru ani decând 
murea stupid la ö mănăstire din munţii Neamţului, Duiliu Zamfirescu. 
Cu o îngrijire la timp, am fi avut şi astăzi în Parlament atica f gură 
a celui dispărut, după o masă prea gustoasă cu ciuperci. Dar, grăbiţi 
să ne modernizăm acolo vechile obiceiuri trebuiesc păstrate şi eva- 
luate, rămânem în urmă tocmai acolo unde sar cere oarecare spirit 
de civilizaţie, și astfel Duiliu Zamfirescu a murit înainte de vreme, 
negăsind în cuprinsul mănăstirei — staţiune climaterică cficial recu- 
noscută — nici medicul, care să-i ajute, nici medicamentul, care să-l salveze. 

Și odată cu omul acesta, care a fost în deplină concordanţă cu 
artistul din el, a dispărut şi cel din urmă reprezentant al eleganței în 
artă. Căci Duiliu Zamfirescu a fost înainte de toate un elegant. Un 
elegant ca om, un elegant cu poet, un elegant cu scriitor şi om po- 
litic. Tot ceeace venita dela el, purta pecetea acestei necontenite griji 
de bună înfăţişare. Versurile lui cuceresc nu prin căldură şi cugetare, 
desi nu sunt lipsite nici de una, nici de cealaltă; ele cuceresc prin 
eleganța lor. Sau poate că mai bine ar fi să spunem că ele păcătuesc 
prin această eleganţă, căci literatura lui Duiliu Zamfirescu a rămas și 
astăzi literatura câtorva rafinzţi. 

In romanele lui aceeaşi eleganţă, oarecum căutată, stă piedecă 
tirajulul cu repetate ediţii. Atunci când sa constrâns să între într'o 
iame pe care o detesta, a făcut cu scârbă vădită. Tăn:se Scatiul va 
rămâne totdeauna tipul grotesc al unei anumite societăți românești şi 
cel ce a învăţat a-l cunoaşte de la Duiliu Zamfirescu, va simţi o pro- 
fundă oroare ori unde îl va întâlni. 

In acest chip alcătuit, Duiliu Zamfirescu wa avut simpatii nici 
ca om, nici ca literat, Lucrul e explicabil într'o societate unde tipu- 

rile ca Tănase Scatiu abundá. Dar, omul murind, arta lui va supra= 
vieţui totdeauna, şi vor veni vremuri când versurile lui măestrit cizelate 
vor fi scoase de sub praful uitărei nedrepte de astăzi, pentru a fi 
citite şi recitite în tot ce au ele etern frumos: eleganță de cuget şi 
simţire, în formă elegantă. 
x 
* + 

Maestrul Nottara, trecut dincolo de puterile f zice după o viață 
de peste 50 de ani închinată scenei, îşi scrie memoriile. Din efemerul 
artei sale, maestrul încearcă să închege ceva concret pentru poste= 
ritate. Nu vom mai auzi glasul vibrant în game infinit variabile şi 
nu vom mai înţelege elocvenţa unui gând abia sch ţat printrun gest; 
vom avea însă la îndemână, pentru toţi acei ce vor şti să pătrundă 
dincolo de vorbe, revărsarea de sfaturi a unei adânci experienţe sce- 
nice, trecută prin sufletul unui mare artist şi cernută prin ciurul unei 
serioase culturi. 

In „Rampa“ maestrul publică mai zilele trecute câteva note. 

Sunt sfaturi preţ oase acolo, în acele două-trei coloane de gazetă, 
sfaturi din cari s'au împărtăşit din plin atâtea generaţi de elevi ai 
maestrului şi cari, amplificate în memorii, vor servi şi altora, doritori 
să ştie cum se învaţă un rol, ce e talentul şi cât preţ trebuie pus pe 
îmbogățirea acestui dar, prin necontenită instruire şi cultură. 

Cu deosebire valoarea se suntîn notele dlui Nottara observaţiunile 
sale asupra rolului, pe care îi are în arta dramatică scenică, intuiţia 
artistică a actorului. Fără această intuiţie toată munca actorului şi 
toate metodele nu pot da decât realizări incomplecte. Aceasta îasă 
nu înseamnă că actorul trebuie să renunțe de a se instrui. Din po- 
trivă, intuiţia -artistică, care este una din chezăşiile talentului, trebuie 
necontenit înlesnită să pătrundă în toate domeniile, și aceasta nu se 
poate face fără instrucţie și cultură. 

Cu rândurile publicate în „Rampa“, memoriile maestrului se 
anunţă a fi nepreţuite documente de artă dramatică scenică. 


* * 

În „Ramuri“ (An. XX. No. 3—4) S. Sa Economul D. Furtună 
publică o nouă scrisoare inedită a lui Creangă. Or'ginalul po- 
vestitor moldovan răspunse unei scrisori a dlui Iacob Negruzzi, iar 
Creangă era invitat să mai dea ceva pentru „Convorbiri“. Autorul lui 
„Moş Nichifor Coţcarul“ se scuză că, ocupat peste măsură cu şcoala 
şi sicâit d: boală şi de bătrânețe, nu mai poate scrie. 

„Cu toaie acestea — continuă el— încurajat'de dvoastră, voi mai; 
încerca a scrie câte ceva. Timpul însă pe când voiu av:[:] ceva gata, 
nu vi-l pot hotărî; căci, ştiţi dăoastră tare bine, că aceasta e treaba 
de gust, nu de silință. 

Cu admirabilul lui bun simț, Creangă, care nu era un om de 
prea multă cultură, dă în această scurtă reflecţie, o minunată defi- 
niț'e a talentului, căruia îi trebuie totdeauna condiţii prielnice pentru 
a produce. Scrisul este în adevăr „o treabă de gust şi nu de silință!“ 
Popoarele, ca şi indivizii, cari au fost puse la adăpost de nevoile 
cotidiane ale traiului, au creiat, fiindcă li-a venit gustul. De silă, 
nimenea wa putut să scrie şi nicăiri de silă nu sa făcut litera- 
-tură viabilă. D I. CUCU 

INSEMNĂRI 


Instigatorii.— Despre sângerosul in- 
cident electoral, întâmplat în comuna 
'Ruşi din judeţul Hunedoara, s'a scris şi 
s'a vorbit peste măsură în ultima vre- 
me. In deosebi, corifeii regionalismu- 
lui din Ardeal, cărora le-a ţinut isonul 
ca totdeauna presa blumenfeizilor dia 
Capitală, nu fac altceva, de două săp- 
tămâni încoace, decât bat toba recla- 
mei de bâlci pe mormântul proaspăt 
al două victime nevinovate, 

Nu pregetăm nici-o clipă să spunem, 
că acestea au fost victimele demago- 
giei, desfăşurate fără nici un scrupul 
în recentele alegeri. 


Pretutindeni, prin toate colțurile Ar- 
dealului, cu vo:ba şi cu scrisul, agi- 
tatorii rămăşiței de partid naţional, 
prefăcându-se în apărători ai Ardea- 
lului ameninţat de o imaginară cutro- 
pire, au ridicat înaintea privirilor naive 
şi sperioase spectrul unei primejdii de 
moarte pentru libertatea şi avutul ţă- 
:rănimei din aceste părţi, Li s'a 

spus, sărmanilor noştrii plugari lesne 
încrezători, că d. general Averescu s'a 
întovărăşit cu grofii maghiari, şi că 
„prețul“ acestei tovărăşii e „smulgerea 
pământului din mânile nouilor împro- 
prietăriț:* şi retatoarcerea lui în stă- 
pânirea celor odată expropriaţi. Li s'a 
cântat, că trebuie să scape de „lepă- 
dătura fanariotă“, care conduce astăzi 
ţara şi care vrea „să robească“ Ardealul. 
Ba li s'a adăogat îndemnul, și ma 
fost numai o figură de stil, „să dea 
cu parul în capul acestui guvern“, care 
are de gând „să înzecească birurile“ 
şi „să mânânce drepturile poporului“, 

Dacă ne-am găsi în vremuri nor- 
male, de linişte şi de scepticism, am 
giumi din toată inima pe seama aces- 
tor ridicole declamări ale democraţiei 
sforăitoare, pe cari le cunoaştem din 
„Răcaetul Carpaţilor“ al domnului Nae 
Caţavencu. Suntem însă, într'o perioadă 
de inflamare a spiritelor şi trăim, din 
nefericire, într'o epocă în care îndoiala 

şi neîncrederea otrăvesc şi sufletele 
cele mai bune. 

In asemenea împrejurări, instigatorii 
işi culeg, rânjind de satisfacţie, roa- 
dele lor brutale. Dacă au ajuns să 
provoace un mic scandal în preajma 
localului de vot, îşi freacă mânile de 
bucurie, caşi cum ar fi făcut cine ştie 
ce ispravă vitejească, Dacă au reuşit 
să asmuţe câţiva săteni împotriva jan- 
darmilor, se întore acasă triumtători, 
aşi cum ar fi câştigat o victorie îm- 
potriva guvernului, pe care-l combat 
cu atâta furie. Și, dacă nebunia îm- 
mpotrivirii se transformă în rebeliune, 
dacă oștirea ţării, pusă să păzească 
buna rânduială, e atacată cu pietre, 
cu coase şi cu topoare, fiind nevoită 
să se apere de furia iresponsabilă a 
unei cete de rătăciţi, atunci, fireşte, 
şeful acelui guvern, care se găsea la 
câteva sute de chilometri departe de 
tocul nenorocirei, e învinuit de crimă, 
şi invitat — aci e buba! să lase locul 
iastigatoritor... 

Bună socoteală, dar nu se prea po- 
triveşte! Locul acestor trişti eroi ai 
politicei de aventură nu poate să fie 
to fruntea țării, ci pe banca acuzaților. 
Căci sângele vărsat la Ruși, în Hunedoa- 
ra, e fructul roșual aţâţărei,a! minciunei 
şi al calomniei. 


Preocupări mărunte. — Guvernu! 
actual, chamat la cârma ţării de în- 
crederea Regelui şi întărit în scaun 
pria consultarea corpului electoral al 
ţării, şi-a mărturisit din ceasul cel din- 
tâi al activităţii sale, un vast program 
de muncă. Inainte de deschiderea Cor- 
purilor legiuitoare, în preludiul de două 
luni turburate de accentele sgomotoase 
ale campaniei electorale, nu s'a putut 
purcede decât la un început de exe- 
cutare a acestui program. Restul tre- 
bue să urmeze. 


Criza economică în care ne mai 

sbatem incă are două înfățișări:e o 
criză de producţie şi o criză de schimb. 
Partidul poporului, răsărit din nevoia 
de ridicare a mulțimei de șlugari 
români, fără să neglijeze interesele 
negoţului și industriei autohtoae, — 
deși acestea în majoritatea lor nu sunt 
româneşti, — ma putut să scape din 
vedere, că România, chiar după în- 
tregirea graniţelor ei, a rămas o fară 
agricolă, şi şi-a îndreptat atenţiunea 
sa încordată spre cea mai numeroasă 
clasă producătoare din cuprinsul na- 
țiunei. Punând în valoarea bogăţia 
daraică a holdelor româneşti, şi arun- 
câad din belşug pe piaţa internaţională 
prisosul căutat ai recoltelor viitoare 
guvernul actual crede că va deslega, 
spre folosul obştesc, şi chestiunea 
schimbului de mărfuri cu străinătatea 
mărind necontenit capacitatea noastră 
exportatoaret 

Intărirea economică a păturei ţără- 
nești, urmărind astfel cu incredere şi 
stăruință, va aduce ca o fericită ur- 
mare şi libera desvoltare a năzuiaţe- 
lor noastre seculare, de a face din 
poporul românesc, prea sărac şi prea 
obidit până acum în propria lui casă, 
o pavăză sigură şi strălucitoare a ci- 
vilizaţiei omeneşti la porțile Răsăritului. 
Doctrina sacră a ideei naționale gă- 
seşte, deci, ta programul de gaver- 
nământ schițat mai sus, chezăşia cea 
mai deplină a triumtului său final. 

O eră de sforțări îndelungate, ale 
cărei rezultate nu se pot sconta de pe 
acum, va încape, cu alte cuvinte, de 
ziua îa care noul Parlament își va 
ioaugura lucrările sale. Firesc ar fi, 
zicem noi, ca partidele de opoziţie, 
îie că se închină altor credința, fie că 
se îndoiesc de vrednicia guvarnanțiior 
de astăzi, să urmărească de aproape 
munca şi activitatea acestora, contro- 
lându-i faptele, sau, in cazul totalei 
neînţelegeri, străduindu-se pentru a 

face să izbândească alte orientări. 

In loc de această contribuţie de 
gândire, care ar avea în vedere ne- 
voile statului, ce ni se dă? Vorbărie 
goală, strigăte răguşite, amenințări 
ridicole şi fraze sforăitoare, isvorând 
ca pe urma unei erupții vulcanice, din 
desamăgirea unei înfrângeri electorale. 

Dar, față de marile necesități ale 
clipei de astăzi, acestea toate rămân 
preocupări mărunte. Înteresează, oare, 
pe cineva, dacă (de pildă) d. Şt. Ciceo 
Pop a căzut în alegerile dela Senat? 
Salus reipublicae suprema lex! cum 
gar zice la Blaj... 


D. N. Iorga şi gazetăria. — PAaă 
acum câteva luni, d. N. Iorga făcea 
să apară în Capitală, cu sprijinul câ- 
torva prieteni ganeroși (şi cu contri- 
Duţia unui număr restrâns de cititori) 
o gazetă zilnică. li zicea, dacă vă a- 
duceţi aminte : Neamul Românesc. D. 


N. lorga, incontestabil cel mai mare 


consumator de cerneală din România 
întregită (unii bănuesc că şi bea din 
ea) publica la Neamul Românesc, în 
fiecare zi, câte un articolde zace rân- 
duri, regretând, firește, că nu-şi poate 
scoate foaia de mai multe ori pe zi... 

Dar buzunarul generos al prietenilor 
(ca şi răbdarea cititorilor) a avut, 
deopotrivă, o limită. Neamul Românesc 
zilnic a încetat, într'o zi,să mai apară, 
iar d. N. Iorga era ameninţat să ră- 
mână cu toată cerneala în gât. Noroc 
că i-a venit o idee! D N. lorga nu 
mai scoate acum Neamul Românesc 
decât odată pe săptămână, dar scrie, 
pentru fiecare număr, nu unul, ci şapte 
articole, 

E, orice s'ar zice, o simplificare. Nu 
s'ar putea, însă, să mergem mai de- 
parte pe această cale? Neamul Ro- 
mânesc ar putea să apară numai odată 
pe an (în formă de calendar) cuprin- 
zând treisute șaizeci şi cinci de arti- 
cole, iscălite toatede d. N. lorga. 

lată o propunere, care gar putea 
discuta ! 


Cazul dlui Szele Béla. — Alegerile 
generale au scos la iveală pe dl Szele 
Bela de la Braşov, actualul proprietar 
al unui ziar filo anti-român-iredentist- 
sionist (după împrejurări). Acum zece 
ani, acest d. Szele Béla, fiiad subt scu- 
tul şi protecţia jardarmului ungur, a 
Scris numeroase articole insultătoare 
la adresa Suveranului României şi a 
soldatului român. 

Condeiul diui Sz=le Béla n'a cruțat 
atunci nimic şi pe nimeni. Instituţiunile, 
oamenii vieții noastre culturale au fost 
împro;caţi cu noroi de acest stâlp al 
patriei maghiare veşnic în primejdie. 
Toate acestea însă mau înpiedecat pe 
vijeliosul patriot să ţină morţiş că. lui 
i se cuvine un maudat de deputat în 
ţara românească. 

Fruntaşii maghiari, afiând din „Bi- 
ruința“ cine a fost odinioară Szele 
Béla, actualul autoieterminist al Ba- 
sarabiei, şi-au dat toate silințile să-l 
înduplece să se retrage de la deputaţie. 

Totul a fost însă zădarnic. D1 Szele 
Bela nu poate concepe parlamentul 
țării româneşti fără d-sa. 

După încercările neisbutite ale frun- 
tașilor unguri, prezidenţia partidului 
maghiar a cerut intervenția episcopu- 
lui Majlâ'h, care a plecat la Braşov, 
spre a determina pe di Szele Béla ca — 
to iateresul ţăranului ungur — să nu'şi 
pună piciorul în templul politic al 
naţiunei române, 

Di Szele Bela însă n'a putut îi ta~ 
duplecat. Noi, cari în cadrul acestei 
reviste ne ocupăm destul de des cu 
tenomenele patoiogiei în politică, nu-l 
putem reține pe di Szzle Béla, căci 
n'avem asupra dsale nicio putere. 

La urma urmelor, pentru ce nu i se 
lase omului libertatea să incerce ma- 
rea cu degetul? 

Răspândirea cărților la sate.— Mi- 
misterui de Culte din timpul guver- 
mării trecute a dăruit cândva o mul- 
time de biblioteci pentru sate. Intâm- 


plător am răsfoit listele unor astfel 


de biblioteci şi mărturisim, că am 
găsit prea puț ne cărţi potrivite pentru 
cititorul țăran, aşa încât, majoritatea 
covârșitoare a cărțiior, cu toată sigu- 
ranța vor rămănea necitite, și, poate, 
chiar netăiate, Ar fi bine, dacă listele 
cărților din bibliotecele poporale ar 
fi cu mai multă îngrijire alcătuite. 

De-altcum, mărturisim, că nu ne 
putem lăuda cu o literatură poporală 
prea bogată. Multe din cărțile popo- 
rale de odin'oară sau epuizat total, 
ori se găsesc numai în coițurile anume 
ale unor librării obscure, Institutele 
de editură ar face bine dacă litera- 
turii poporale i-ar da mai mare a- 
tenţie. 

Ar fi păcat de Dumnezeu, ca acea- 
stă ramură a literaturii så rămână şi 
în viitor neglijată, — ori, în mâna 
unor exploatatori, cum e în zilele noa- 
stre. Înafară de rezultatul moral, o 
acţiune de acest fel va putea, desigur, 
să înregistreze și însemnate rezultate 
materiale, căci cărţile de literatură 
poporală se pot răspândi şi prin cum- 
părare, nu numai prin donaţiuni. La 
sate nu sunt librării, e adevărat, dar 
pot să fie. In fiecare sat, cel puţin o 
tutungerie ar putea fi obligată să ţină 
de vânzare, în comision, şi cărți de 
literatură poporală. Dacă editarea a- 
cestor cărți se va face de oameni 
competerți și cu îngrijirea cuvenită, 
încetul cu încetul comerţul literar va 
câştiga un mare număr de goui, şi 
foarte buni clienţi 


Personagie fabuloase, sau leul și 
măgarul. — Se pare că trăim în fa- 
bulele lui Esop, Vezi Oameni, bros- 
cuţe râioase sau brotăcei minusculi 
care se umfiă cu speranța să ajungă 

dimensiunile mari ale făpturilor le- 
gendare. Vezi şi măgari cari îşi bat 
joc de lei. Poate dintro influență a 
elinismului asupra filozofiei turceşti 
a rămas atât de plastic şi curent pro- 
verbul care exprimă o preferință: să 
te loviască un cal, nu-ţi pare rău (ori 
cât ar fi de dureros) să te ioviască 
însă un măgar (care mai e şi râios) 
ori cum, te supără. lată un caz de 
fabulă, când un măgir izbeşte (diu- 
tro presumție de cevalerism și inteli- 
genţă) intrun leu. 

Un domn, Titus, nu Liviu, ci pur și 
simplu Enacovici își sfârşeşte in foaia 
sa Cuvântul -~ (în timpul lui Esop 
urechiaţ i se exprimau direct, din gåt- 
lej), darea de seamă asupra şedinţei 
consiliului economic cu exclamaţia, 
demnă de ei, adică de Titus : „Dom- 
nul Averescu n'a priceput nimic. Bie- 
tul general! Biata fară!" Raportul, ca 
într'o fabulă, e perfect stabiit: pe 
deoparte leul, care după judecata mă- 
garului nu pricepe nimic şi de cealaltă 
parte m2garul, care tot după înţelep- 
ciunea sa ştie toate... 

Ce să spui, cum să te mai crucești? 
Generalul Averescu, acest leu al Ro- 
mâniei, care a ştiut şi a priceput din 
simplu fecior de ţăran să se urce cu 
muncă și inteligenţă până la demni- 
tăţile cele mai înalte ale statului, care 
a putut să înscrie în istoria ţării date 
glorioase, care cu priceperea lui ră- 
mâne unul dintre făuritorii, alături de 
Rege, a splendorii actuale, care însuilă 
încredere unui întreg popor şi al su- 
premului lui ş'î, care e «hemat — a- 
nume pentrucă ştie şi pricepe să 
conducă in timpuri atât de grele un 
stat atât de mare — e pus sub semnul 
cxclamării de tristeţe ai unui, al cui, 
mă rog? Al unui Titus, nu Liviu, ci 
pur şi simplu, Enacovici. 

O, timpuri! O iume a lui Esop, când 
măgarii se sfărămau de durere coc- 
statând inferioritatea leilor! 

Şi în timpul când generalul care 
„hu pricepe nimic,“ înțelegea să 
conducă armate, să sufere pentru a- 
ceastă țară, să-i asigure viața sacri- 
ficânduşi-o pe a sa, să oprească şi 
să birule pe un Makensen, în timpul 


acesta zic, Titus se pricepea... să „facă 


bani. Numai atât. Documentele price- 
perii sale — au rămas. Le publică 
un ziar din Bucureşti. Făcea bani şi 
tăcea. Și acum când acelaş general 
e la aceisşi înălțime, acelaş Titus, eşit 
milionar dintro epopee, rage : „Gene- 
ralul nu ştie nimic. Generalul nu pri- 
cepe nimic, Biata țară !“ 

Biata ţară? Adevărat, ce nădejdi mai 
poţi pune pe această ţară, care nu se 
lasă dusă de înțelepciunea şi price- 
perea măgarilor? Şi care nu-şi dă 
însărcinarea să. priceapă (și să tragă 
ia răspundere) cum diverşii tituşi au 
îngrămădit fantastice bogății, şi cum 
„hepricepuţii“ generali rămân cu o 
glorie (criticabilă de către măgari) şi 
cu un simplu petec de pământ. 


Ion Gorun. — D. Victor Eftimiu, 
în ziarul Rampa, scrie următoarele 
rânduri cu prilejul premierii dlui lon 
Gorun : 

„Premiul național de proză a fost 
acordat anul acesta lui Ion Gorun, 


„lon Gorun nu este un literator po- 


pular. Sârguitor, mândru şi retras, el 
nu cunoaşte cele o mie și una de și- 
retlicuri ale celor cari, scriind puţin,. 
scot maximum de avantagii prin ad- 
ministrarea abilă a lucrărilor pe cari, 
întâmplător, le-au produs în tinereţe. 

„lon Gorun a muncit, departe, in- 
chis în splendoarea sălbăticiei sale. 

„A scris poezii robuste, critică: 
dreaptă, nuvele admirabile. Acest ar- 
delean, venit de timpuriu în ţară, a: 
făcut gazetărie cu vervă de bucureş- 
tean desăvârșit, i 

„El scrie cea mai armonioasă, cea 
mai pură, cea mai echilibrată limbă 
românească.. Nu cunosc, nici în tre- 
cutul literaturei noastre, un om care 
să fie atât de stăpân pe uneaita sa, 

„Precis, variat, masiv, mlădios, — 
stilul lui Gorun e cu atât mai minunat, 
cu cât nu i se cunosc artificiile. Ei 
ware străluciri efemere ce sar în ochii: 
tuturor. 

„Delavrancea a folosit o românească: 
somptuoasă, dar în josul fiecărei pa- 
gine, aştepţi parcă să găseşti un as- 
teric cu indicaţia : 

— „Vezi ce frumos scriu eu?“ 


„La Gorun, totul e mai discret, ca- 
tifelat. E un mare dascăl, care numai: 
pentru limba sa, trebuia să fie demult: 
în Academia Română“. 

